Diari Oficial de la Generalitat Valenciana


Sumari del DOGV 8107, del 17-08-2017 (2017/6821)

Aprovació del projecte de prolongació i obertura del carrer de Benifairó en la confluència amb el carrer del Doctor Ferran i l'inici d'expedient expropiatori.
--------------------------------------------------------------------------------------------------------------------------------------------------------------

### Dades del document

Número de DOGV
:   8107

Data del DOGV
:   17-08-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/6821


Data del document
:   19-07-2017

Organisme emissor
:   Ajuntament d'Alzira

Tipus de document
:   Anunci

Descriptors 

:   * Alzira
    * administració local
    * pla d'urbanisme

Aprovació del projecte de prolongació i obertura del carrer de Benifairó en la confluència amb el carrer del Doctor Ferran i l'inici d'expedient expropiatori. [2017/6821]  
La Junta de Govern Local, en la sessió celebrada el dia 12 de juliol de 2017, va adoptar, entre altres, l'acord següent:  
  
Primer. Aprovar el Projecte de prolongació i obertura del carrer de Benifairó en la seua confluència en el carrer del Doctor Ferran, datat al juny 2017, redactat pels Serveis Tècnics Municipals, que conté un annex d'expropiació datat a l'abril de 2017, redactat per l'arquitecte municipal Ambrosio J. Ferrer Portell.  
Segon. Iniciar el corresponent expedient expropiatori a l'efecte de l'execució del projecte, entenent-se implícita la declaració d'utilitat pública i interés social i declarant expressament la necessitat d'ocupació de les finques afectades per la realització del dit projecte. Optar pel procediment de taxació conjunta per a la fixació del preu just de les finques afectades.  
Tercer. Sotmetre a informació pública, per un termini d'un mes, el projecte així com la relació de titulars i béns i drets afectats, per mitjà de la publicació de l'anunci corresponent en el Diari Oficial de la Generalitat Valenciana, en el tauler d'anuncis de l'Ajuntament de la pàgina web i en uns dels diaris de més circulació de la província.  
  
Quart. Notificar individualitzadament els propietaris i titulars afectats per l'expropiació per mitjà de trasllat literal del corresponent full d'apreuament i de la proposta de fixació dels criteris de valoració, perquè puguen formular al·legacions o una valoració contradictòria en el termini d'un mes, comptat a partir de la data de notificació.  
  
Cinqué. Sol·licitar al Registre de la Propietat Alzira 2, l'anotació marginal de la iniciació del procediment i l'expedició del certificat de domini i càrregues previst en l'article 22 del Reial decret 1093/1997, de 4 de juliol, pel qual s'aprova el Reglament sobre inscripció en el Registre de la Propietat d'actes de naturalesa urbanística.  
  
Sisé. Comunicar als Departaments d'Intervenció, Cadastre i Patrimoni, per al seu coneixement i als efectes oportuns.  
La relació de béns i drets afectats és la que a continuació se cita:  
  
Es publica per a general coneixement i es fa saber que l'expedient estarà exposat al públic durant el termini d'un mes a comptar des de l'endemà de l'última publicació que es practique d'aquest anunci en l'Àrea de Gestió del Territori de l'Ajuntament d'Alzira, telèfon 112 063 279, en horari d'oficina, perquè els que resulten interessats el puguen consultar i  formular les observacions i reclamacions que estimen convenients durant l'esmentat termini.  
  
Alzira, 19 de juliol de 2017.- El regidor delegat: Fernando Pascual Moscardó.